લગભગ એક ડઝન જેટલા એવા કેસ એસ.આઈ.ટી. પાસે આવ્યાં જેમાં માત્ર લાશ જ મળી હોય ત્યારબાદ હત્યારા કે કેટલાક કેસમાં તો મરનાર કોણ છે તે ‘પગેરું' પણ ન મળ્યું હોય. જેમાં એક વર્ષ અગાઉ બગોદરા નજીકના શિવ મંદિરમાં થયેલી હત્યાનો કેસ પણ હતો. અધિકારીઓ સાથે અલગ અલગ કેસની ચર્ચા કરતા નિર્લિપ્ત રાયને આ હત્યા કેસમાં રસ પડ્યો. કારણ, મંદિરમાં અને તે પણ મહિલાની હત્યા? એટલું જ નહીં હત્યારાએ મહિલાની ઓળખ ન થાય માટે જ મોઢુ છુંદ્યું હોવાની શંકા ગઈ.